劉涇州以所得李士衡觀察家寶硯相示與聖俞玉汝同觀戯作此歌
作者：劉敞
朝代：宋

paragraphs: 李侯寶硯劉侯得，上有刺史李元刻。
云是天寶八年冬，端州東溪靈卵石。
我語二客此不然，天寶稱載不稱年。
刺史爲守州爲郡，此獨云爾奚所傳。
兩君盧胡爲絕倒，嗟爾于人幾爲寶。
萬事售僞必眩真，此固區區無足道。